Intézmény: …………………………………………………………………………………………………………………………………….

Osztály: …………………………………………………………………………………………………………………………………….

Gyermek neve: …………………………………………………………………………………………………………………………………….

**Tájékoztató az intézményi gyermekétkeztetésben való részvétel feltételeiről, a normatív kedvezményekről és azok igénybevételének módjáról**

A gyermekétkeztetésben igénybe vehető normatív kedvezményeket és a kapcsolódó szabályokat a gyermekek védelméről és a gyámügyi igazgatásról szóló 1997. évi XXXI. törvény (Gyvt.) valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Kormányrendelet tartalmazza.

A gyermekétkeztetésben való részvétel

A gyermekétkeztetésben való részvételt a tanuló szülője/törvényes képviselője kezdeményezheti írásban az erre a célra rendszeresített NYILATKOZAT megnevezésű nyomtatványon. A NYILATKOZAT-on meg kell adni a gyermek azonosításához szükséges személyes adatokat, valamint azt, hogy mely étkezéseket kívánja a tanuló igénybe venni. A nyomtatványt tollal kitöltve, a szülő/törvényes képviselő által eredetiben aláírva az intézményben az étkezéssel foglalkozó ügyintéző részére (**név:……………………………………………………….., telefonszám:……………………………………)** kell eljuttatni ……………………………………………………..-ig. Ezen határidő elmulasztása vagy tanév közben történő igénylés esetén a nyilatkozat leadását követő munkanaptól tudjuk biztosítani az étkezést az igénylő tanuló számára.

Amennyiben tanév közben a tanuló ki kíván lépni az iskolai gyermekétkeztetésből, vagy bármely, a NYILATKOZATON szereplő adat változik, azt a szülő/törvényes képviselő írásban köteles jelezni. Az erről szóló levelet szintén az intézményben az étkezéssel foglalkozó ügyintéző számára kell eljuttatni, megjelölve benne a tanuló azonosításra alkalmas adatait, azt, hogy mely étkezéseket kívánják végleg lemondani/mely adatokban van változás, és azt, hogy mely naptól nem kérik az étkezést/történik a változás. Visszamenőleges lemondást elfogadni nem tudunk, leghamarabb a lemondás ügyintézőhöz történő eljuttatását követő tanítási naptól tudjuk a tanulót a gyermekétkeztetésből kiírni. A kilépés ténye nem érinti azt, hogy a kilépést megelőzően igénybevett szolgáltatással kapcsolatosan még elszámolásnak van helye.

Amennyiben a tanuló betegség vagy más ok miatt átmenetileg távol van, és ezért nem veszi igénybe a gyermekétkeztetést, a szülő/törvényes képviselő köteles azt az intézményben az étkezéssel foglalkozó ügyintéző részére a következő elérhetőségek valamelyikén bejelenteni:

(név:……………………………………………………………........., telefonszám:…………………………………………..,

email:…………………………………………………………………..)

A bejelentésnek tartalmaznia kell a távolmaradás tényét, várható időtartamát, valamint azt, hogy a gyermek mikor veszi igénybe újra a gyermekétkeztetést. Az adott napon az ügyintéző felé **15:00-ig** jelzett lemondásokat már a következő napon figyelembe tudjuk venni, így másnaptól a távolmaradás idejére a térítési díjat nem kell megfizetni. Amennyiben a bejelentés 15:00 után érkezik meg, a lemondást csak a lemondást követő második tanítási napon tudjuk figyelembe venni, és a térítési díj megállapítása során érvényesíteni.

Térítési díjak megállapítása

Az igénybe vett, illetve le nem mondott étkezésekért a szülő/törvényes képviselő térítési díjat köteles fizetni. Az egyes étkezések térítési díjának napi összegét Szolnok Megyei Jogú Város Önkormányzata rendeletben állapítja meg.

A Gyvt. alapján a rendeletben megállapított összegekből normatív kedvezményt kell biztosítani az alábbiak szerint:

1. **100%-os kedvezményt** kell biztosítani, azaz ingyen étkezhet az a tanuló,
* aki 1-8. évfolyamon nappali rendszerű iskolai oktatásban vesz részt és rendszeres gyermekvédelmi kedvezményben részesül, vagy
* az 1-8. évfolyamon és az azon felüli évfolyamon nappali rendszerű oktatásban vesz részt és nevelésbe vették, vagy
* 1-8. évfolyamon felüli nappali rendszerű képzésben vesz részt és utógondozói ellátásban részesül.
1. **50%-os kedvezményben** részesül az a tanuló, aki
* 1-8. évfolyamon felüli nappali rendszerű képzésben vesz részt és rendszeres gyermekvédelmi kedvezményben részesül, vagy
* az 1-8. évfolyamon és az azon felüli évfolyamon nappali rendszerű oktatásban vesz részt és olyan családban él, amelyben három vagy több gyermeket nevelnek, vagy
* az 1-8. évfolyamon és az azon felüli évfolyamon nappali rendszerű oktatásban vesz részt és tartósan beteg vagy fogyatékos.

A kedvezményre való jogosultságot a gyermekétkeztetés igénylésekor a NYILATKOZAT-on kell igényelni. Normatív kedvezmény csak egy jogcímen vehető igénybe a fentiek szerinti sorrendben, ennek megfelelően kérjük, hogy a NYILATKOZAT kitöltésekor csak egy jogcímet jelöljön meg. Amennyiben tanév közben a jogosultsági jogcím változik, új NYILATKOZATOT kell kitölteni. A jogosultságot igazolni kell az alábbiak szerint:

* rendszeres gyermekvédelmi kedvezmény esetén az erről szóló érvényes határozat 3 hónapnál nem régebbi másolatával,
* nevelésbe vett, illetve utógondozói ellátásban részesülő tanuló esetén a kitöltött nyilatkozat mellé kérjük csatolni a gondozási helyet biztosító intézmény vezetőjének – a 328/2011. (XII. 29.) Kormányrendelet 9. melléklet szerinti – igazolását.
* amennyiben a tanuló tartósan beteg vagy fogyatékos, a magasabb összegű családi pótlék megállapításáról szóló határozat 3 hónapnál nem régebbi másolatával,

ennek hiányában az erről szóló érvényes szakorvosi igazolással, vagy annak 3 hónapnál nem régebbi másolatával

illetve fogyatékosság esetén a családok támogatásáról szóló 1998. évi LXXXIV. törvény végrehajtásáról szóló 223/1998 (XII. 30.) Korm. rendelet 7/A.§ (1) bekezdése szerinti szakértői és rehabilitációs bizottság szakvéleményével, vagy annak 3 hónapnál nem régebbi másolatával

* három vagy több gyermeket nevelő család esetén elegendő a nyilatkozat kitöltése, melyhez kérjük csatolni a kitöltött adatlapot a gyermekek számáról.

A törvény szempontjából gyermekként figyelembe vehető:

* a tizennyolc éven aluli,
* a huszonöt évesnél fiatalabb, köznevelési intézményben vagy szakképző intézményben nappali rendszerű oktatásban részt vevő, a nappali oktatás munkarendje szerint szervezett felnőttoktatásban, illetve szakképzésben részt vevő vagy felsőoktatási intézményben nappali képzésben tanuló,
* életkortól függetlenül a tartósan beteg vagy súlyos fogyatékos

gyermek, kivéve a nevelőszülőnél ideiglenes hatállyal elhelyezett gyermeket, valamint a nevelőszülőnél elhelyezett nevelésbe vett gyermeket és utógondozói ellátásban részesülő fiatal felnőttet.

Az igazolásokat kérjük a NYILATKOZAT-hoz csatolni.

A gyermekek számában történt változást az intézmény vezetőjének a változást követő 15 napon belül írásban be kell jelenteni. Az eltartott gyermekek számának csökkenése esetén az új térítési díjat a bejelentést követő hónap első napjától kell megfizetni.

A térítési díjkedvezmény rendszeres gyermekvédelmi kedvezmény esetében a határozatban megjelölt kezdő naptól, de leghamarabb az étkezés igénybevételének első napjától illeti meg a jogosultat. A többi jogcím esetén a térítési díjkedvezmény a jogosító feltétel fennállásának bejelentését, illetve igazolását követő naptól illeti meg a szülőt/törvényes képviselőt.

Nem szükséges benyújtani az igazolásokat, amennyiben a szülő/törvényes képviselő korábban ugyanezen iskolában azokat már benyújtotta, intézményváltásra nem került sor, és a dokumentumokban foglaltak változatlanul fennállnak. Ebben az esetben elegendő az igénylő NYILATKOZAT-hoz csatolni a szülő/törvényes képviselő által aláírt nyilatkozatot, melyben büntetőjogi felelőssége tudatában kijelenti, hogy a dokumentumokban nem történt változás.

A térítési díj megfizetése

A térítési díjat havonta utólag, a ténylegesen igénybe vett étkezések alapján kiállított számla ellenében kell a szülőnek/törvényes képviselőnek megfizetnie. A fizetés történhet készpénzben, átutalással vagy csoportos beszedési megbízással. A fizetési módról a NYILATKOZAT-on kell a szülőnek döntenie.

Átutalásos fizetési mód választása esetén a NYILATKOZAT-on kérjük a számlázási név és cím megadását (ez fog szerepelni a számlán), a bankszámla számát (a befizetések beazonosításának megkönnyítésére), valamint a postázási nevet és címet (erre a névre és címre küldjük meg havonta a kiállított számlát.) A számlát minden esetben postai úton megküldjük.

Csoportos beszedési megbízás választása esetén kérjük, hogy az alábbiak szerint járjon el:

* amennyiben korábban már kötött megállapodást az Intézményszolgálattal az érintett tanuló étkezési térítési díjának csoportos beszedési megbízással történő fizetésre, a NYILATKOZAT-on elegendő megadnia a tanuló ügyfél azonosítóját, melyet a megállapodás mellékletében talál meg.
* amennyiben nem kötött még megállapodást az Intézményszolgálattal az érintett tanuló étkezési térítési díjának csoportos beszedési megbízással történő fizetésre, akkor kérem, hogy keresse az étkezéssel foglalkozó ügyintézőt, és igényelje tőle a szükséges nyomtatványokat. A megállapodás nyomtatványt 2 példányban kitöltve, aláírva, postai úton, vagy az étkezési ügyintéző munkatárson keresztül vissza kell juttatni az Intézményszolgálathoz. Az Intézményszolgálat a tanulónak ügyfélazonosítót ad, az azonosítót beírja a Megállapodás mindkét példányára, a Megállapodást aláírásokkal látja el, majd egy példányt visszajuttat Önnek. Ezt követően Önnek fel kell hatalmaznia a bankját, hogy az Intézményszolgálattól érkező követeléseket teljesítse. Ezt személyesen intézheti a bankjánál, vagy banktól függően elektronikusan a bank internetes felületén (netbank) keresztül. Az ügyintézéshez szüksége lesz a Megállapodásban feltüntetett ügyfélazonosítóra. Mindaddig, amíg az Intézményszolgálattól a Megállapodást aláírva nem kapta vissza, a banki ügyintézést nem tudja lebonyolítani. A térítési díjról szóló számlát minden hónapban postai úton juttatjuk el Önnek.

Készpénzes befizetés választása esetén az iskolában előre meghirdetett étkezési térítési díj befizetési napokon az intézményben az étkezéssel foglalkozó ügyintéző részére lehet befizetni a díjakat. A befizetési napoktól eltérő napokon Szolnok Megyei Jogú Város Intézményszolgálatának székhelyén (5000 Szolnok, Kossuth tér 1. I. emelet) is be lehet fizetni. Pénztári órák: hétfőtől – csütörtökig 8.00 – 15.30. A térítési díj befizetéséről a befizető minden esetben a befizetés helyszínén, a befizetés időpontjában számlát kap.

Kérjük, hogy amennyiben korábban a tanuló vonatkozásában már kötött megállapodást az Intézményszolgálattal csoportos beszedési megbízással történő fizetésre, a tanuló ügyfélazonosítóját abban az esetben is adja meg a NYILATKOZAT-on, ha másik fizetési módra kíván áttérni.

Bencsik Zsolt

 igazgató

Szolnok Megyei Jogú Város

 Intézményszolgálata

A tájékoztató egy példányát átvettem, az abban foglaltakat tudomásul vettem:

Szolnok, …………………………………

 ……………………………………………………..

 szülő/törvényes képviselő